# Durança

Durança (Durance en francés) qu'es una comuna agenesa situada dens lo departament d'Òut e Garona e la region de Novèla Aquitània, ancianament d'Aquitània.

## Toponimia

La prononciacion qu'es [dy'raŋsə]. las fòrmas ancianas son : Duranssa en 1283, locum et ballivam de Durance en 1342, Saint-Étienne de Cabugières en Durancia, en latin, en 1374, Duranssa en 1407, Durance en 1538, Saint-Étienne de Cabuyos alias de Durance en 1604.
Segon Dauzat, Durança es a la hont de l'arriu Avança; qu'es probablament un aute nom d'aqueth arriu.
Segon Negre, citat per Bénédicte Boyrie-Fénié, que i a arroeinas d'un castèth. Lo nom que ven benlèu deu gascon durança, « durada » (Diccionari Palai, p. 358), dens l'intencion de marcar la fòrça de la defensa.
Segon Bénédicte Boyrie-Fénié, Durança qu'es un idronime prelatin; mes lo remplaçament d'un nom per un aute, atau com ditz Dauzat, qu'es dobtós. Com Durença, l'etime qu'es compausat d'ua arrasic idronimica *dor--*dŭr-, « hont » (cf. basque iturria), e deu sufixe -entia. Que i a dens la comuna un lòc À l'Avance qui sembla estar un punt de passatge, un ga, d'aquera aiga. Durança que seré donc benlèu « las honts d'Avança ».
Segon Xavier Delamarre, los noms de la familha de druantia, druentiā que son probablament d'origina « vielha europèa », dens lo sens « d'indoeuropèa preceltica, pr'amor tròban noms semblables d'aigas hòra deu territòri celtic : Drwęca o Drewenz en Polonha (< *Drŭvętia), Drywiaty en Bielorussia (< *Druvintia); cf. sanscrit dravantī, « flume » (« qui escor, qui cor »); l'arrasic indoeuropèa que seré *drew-, « córrer ».
Tanben segon Delamarre, Avança qu'aparten a ua idronimia indoeuropèa preceltica. L'origina de las aigas d'aquera familha qu'es l'indoeuropèu *aunto-, « hont » e l'etime qu'es auantiā, auentiā, auentios. En mei de l'aiga agenesa, que i a Avance o Avançon (Auts Aups), afluent d'arriba dreta de Durença, Vence (Isèra), afluent d'arriba dreta d'Isèra, Vence (Droma), Avancia en 1299, afluent d'arriba dreta de Berre, Vence (Ardenas), afluent d'arriba esquèrra de Mosèla (los noms de cors d'aiga precedents son en francés), La Vansa (Aut Urgèl), Aventio, ara Ewenni (País de Galas), Aventia en Etruria, ara Avenza.

## Istòria

Durança qu'es ua bastida fondada per Edoard II d'Anglatèrra en 1320, segon Bénédicte Boyrie-Fénié, mes se la data es pas faussa, l'aglomeracion es mei anciana.

## Administracion

Lista deus cònsols successius :
| Periòde | Periòde | Identitat |
| 2020 | 2026 | Bertrand Roblin |
| març de 2001 | 2020 | Bernard Daude-Lagrave |
| 1990 | 2001 | Bernard du Vignau le Grand |
| abriu de 1990 | julhet de 1990 | Édouard Delorme |
| 1953 | abriu de 1990 | Roger Dagès |
| | 1953 | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 281, totala: 285 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | | | | | | 510 | 564 | 557 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | - | 568 | - | - | - | - |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| - | - | 534 | - | - | - | - | - | - |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 412 | | | | Cercar | 269 | 266 | 266 | 270 277 |
| 2009 | 2010 |
| 280 287 | 281 286 |
| Fonts ||
| Base Cassini de l'EHESS (recercar) - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Véser tanben

* Comunas d'Òut e Garona

## Nòtas

* 1 2 3 4 Bénédicte Boyrie-Fénié, Dictionnaire toponymique des communes. Lot-et-Garonne, ed. CAIRN e Institut Occitan, Pau, 2012, p. 108-109
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 256
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 141; Delamarra qu'explica çò qui precedeish a prepaus deus idronimes, non pas a prepaus de la comuna de Durança
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 65
* Portau de Gasconha